Dít is wat jy nou jou huishulp moet betaal | Maroela Media
Huishulpe wat meer as 27 uur per week in groot dorpe en stede werk, moet nou ŉ minimum loon van R13,05 per uur ontvang. Dit is R2 544,55 per maand vir ŉ gewone werksweek wat uit 45 uur bestaan.
Huiswerkers wat meer as 27 uur per week in kleiner dorpies en die platteland werk, moet ŉ minimum loon van R11,89 per uur, of R2 318,37 per maand vir ŉ gewone werksweek van 45 uur ontvang.
Werkers wat net 27 uur of minder per week werk in groter dorpe en stede moet ŉ minimum loon van R15,28 per uur of R1 787,62 vir die maksimum van 27 uur per week ontvang, terwyl werkers in dorpe en die platteland geregtig is op ŉ minimum loon van R14,03 per uur of R1 641,38 vir ŉ werksweek van 27 uur.
Intussen het die departement van arbeid gesê hy sal vandeesweek voortgaan met opleidingsessies rakende die instelling van die nuwe nasionale minimum loon.
Die nasionale minimum loon (NMW) van R3 500 per maand, of R20 per uur, sal na verwagting van 1 Mei ingestel word. Huiswerkers sal dan volgens die bepalings van die NMW R15 per uur vergoed moet word, of 75% van die voorgestelde R20 per uur loon. Alle lone vir huishoudelike werkers in alle gebiede sal ook dan dieselfde met die instelling van die loonbeleid word.
Huiswerkers in plaaslike en landelike gebiede, wat minder as 27 uur per week werk, sal egter effens hoër vergoeding as die verwagte R15 per uur moet ontvang, wat deur die NMW voorgestel word.
Stephen Rathai, direkteur vir indiensnemingstandaarde by die departement van arbeid, het Dinsdag aan Talk 702 gesê die aanvanklike laer nasionale minimum loon vir plaaswerkers en huishulpe is ingestel om afleggings en werkloosheid in die bedrywe te bekamp.
Mildred Oliphant, minister van arbeid, het in ŉ verklaring oor die nuwe sektorale verhogings gesê dit is ŉ belangrike stap in die rigting van die vermindering van loonverskille in groter en kleiner metropolitaanse gebiede. Sy het gesê sy het ook nou die sektorale verhogings ingestel om te vergoed vir die stygende lewenskoste vir veral huishulpe.
“Dit sal help dat hulle hul lewenstandaarde kan handhaaf totdat die NMW afgekondig word,” het Oliphant bygevoeg.
Tel dit dan vir huis vrouens ook…
Neeeee dankie….So oud en krom soos ek is, maak ek liewer my eie huis skoon en my skoonmaakmiddles hou baie langer. Dankie……
So as ons huishulp net 1 dag per week by ons huis werk, hoe moet ons weet hoeveel ure sy per week werk? En wie besluit of die dorp ‘n groot of ‘n klein dorp is?
Hoe meer demands die regering oor lone gaan plaas, hoe meer mense gaan uiteindelik op die sypaadjie sonder werk sit.
Werk minder ure per week en verdien meer. Maak nie sin vir my nie. Die lewens kostes is mos nie verskillend tussen groot stede of klein dorpe nie, of sit ek die pot mis hier? Kan iemand meskien net noem hoeveel % verhoging is dit, ek het nie huiswerker nie, net nuuskierig om te weet.
Ditto. Ek kan nie glo dat werkende ma’s nie tyd kry om hul eie plekke skoon te maak nie, dit maak hulle krommer en luier.